

Obstarávateľ: MH Teplárenský holding, a.s., Turbínová 3, 831 04 Bratislava

SÚŤAŽNÉ PODKLADY

**Predmet zákazky:**

**„Vypracovanie projektovej dokumentácie v stupni DSP v rozsahu pre NFP MOF pre opravu izolácií horúcovodu 2xDN700 TN EBO – Trnava “**

**ČASŤ 1 - VŠEOBECNÉ INFORMÁCIE**

1. **Identifikácia obstarávateľa**

Názov a sídlo:

MH Teplárenský holding, a.s., Turbínová 3, 831 04 Bratislava – mestská časť Nové Mesto

IČO: 36 211 541

1. **Predmet zákazky**

Predmetom zákazky je vypracovanie projektovej dokumentácie v stupni DSP v rozsahu pre NFP MOF pre opravu izolácií horúcovodu 2xDN700 TN EBO – Trnava “. Podrobné vymedzenie predmetu zákazky tvorí časť 3 - Opis predmetu zákazky.

1. **Typ zmluvy**

Výsledkom obstarávania bude objednávka.

1. **Miesto a termín realizácie predmetu zákazky**

Miesto realizácie:

**MH Teplárenský holding, a.s.** závod Bratislava, Turbínová 3, 831 04 Bratislava – mestská časť Nové Mesto

**Termín dodania PD DSP v rozsahu pre NFP MOF**

|  |  |
| --- | --- |
| PD DSP na pripomienkovanie + rozpočet | uvedie uchádzač |
| PD odsúhlasená bez vád a pripomienok | uvedie uchádzač |

1. **Obhliadka miesta realizácie zákazky**

Účastníkom sa umožňuje vykonanie obhliadky miesta realizácie zákazky, pre získanie všetkých informácií, potrebných na prípravu a spracovanie ponuky. Na obhliadke dostanú účastníci informácie u zodpovednej osoby obstarávateľa **Szőllősy Peter**, mobil : + 421 908 715 829/ e-mail : [peter.szollosy@mhth.sk](mailto:peter.szollosy@mhth.sk)

Obhliadka sa bude konať individuálne podľa dohody.Vašu účasť spolu s názvom firmy a osobami na účasť nahláste mailom na [peter.szollosy@mhth.s](mailto:peter.szollosy@mhth.s) k čase trvania vstupného kola.

1. **Vysvetľovanie a doplnenie súťažných podkladov**

V prípade potreby objasniť súťažné podklady, poskytovanie vysvetlení a iné dorozumievanie medzi obstarávateľom a účastníkmi, sa bude uskutočňovať písomnou formou – vyplnením formuláru **Otázky\_a\_odpovede.xlsx**, ktorý tvorí samostatnú prílohu týchto súťažných podmienok.

Za včas doručenú požiadavku účastníka o vysvetlenie súťažných podkladov sa považuje požiadavka doručená v písomnej forme(mailom [peter.dojcan@mhth.sk](mailto:peter.dojcan@mhth.sk) ) najneskôr 3 dni pred uplynutím lehoty na predkladanie ponúk.

Ak je to nevyhnutné, obstarávateľ môže doplniť informácie uvedené v súťažných podkladoch, ktoré oznámi súčasne všetkým účastníkom najneskôr 2 dni pred lehotou na predkladanie ponúk.

1. **Obsah ponuky**

Predložením ponuky v module NIPPON účastník potvrdzuje, že spĺňa všetky nižšie uvedené požiadavky obstarávateľa. Na výzvu obstarávateľa je povinný bezodkladne predložiť príslušné doklady a dokumenty preukazujúce splnenie podmienok účasti a požiadaviek obstarávateľa v súťaži, a to v nasledovnej forme:

* 1. **Deklaráciu potrebných povolení a oprávnení na výkon a dodávku** predmetu obstarávania v zmysle platnej legislatívy v SR. Urobíte tak vo voliteľných podmienkach. V prípade nedisponibility budete zo súťaže vylúčení.(účastník disponuje dokladom o oprávnení podnikať, respektíve dokladov o zapísaní v profesijnom zozname vedenom profesijnou organizáciou. V predmete podnikania musí byť zapísaný predmet podnikania oprávňujúci účastníka poskytovať požadovaný predmet zákazky). Tento bod nie je možné preukazovať prostredníctvom tretích strán, bez predošlého súhlasu obstarávateľa
  2. **čestné vyhlásenie** - Súhlas s obsahom „Čestné vyhlásenie účastníka MHTH.docx, ktoré tvorí prílohu týchto súťažných podkladov.
  3. Súhlas s **„Všeobecné zmluvné podmienky pre nákup\_MHTH“.**
  4. Súhlas s „**Platnosť cien do 30.09.2025**“.
  5. cenovú ponuku podľa časti 4 týchto súťažných podkladov, ktorú vyplní elektronicky, a zároveň doplní rozpisom cenovej ponuky **vyplnením zošita Príloha č. 1 CP HZS** v členení vymenovania všetkých potrebných úkonov pre vypracovanie projektovej dokumentácie danom stupni s ich ocenením jednotkovej výkonovej sadzby vo forme elektronického dokumentu.
  6. Uchádzač musí byť ku dňu podpisu zmluvy zapísaný v registri partnerov verejného sektora podľa zákona č. 315/2018 Z. z. o registri partnerov verejného sektora. Uchádzač berie na vedomie, že zápis v registri partnerov verejného sektora je podmienkou uzatvorenia zmluvy.(Pozn.: aplikuje sa v prípade prekročenia limitov podľa zákona)
  7. kontaktné informácie osôb účastníka, prostredníctvom ktorých bude obstarávateľ kontaktovať účastníka pre potreby elektronickej aukcie (v prípade jej vyhlásenia).

1. **Predloženie ponuky**

Účastník môže predložiť iba jednu ponuku. Účastníkom sa nepovoľuje predložiť variantné riešenie. Ak súčasťou ponuky bude aj variantné riešenie, toto nebude brané do úvahy.

Účastník predkladá ponuku elektronicky v module „NIPPON“. V prípade ak účastník predloží ponuky iným spôsobom (napríklad poštovou zásielkou, osobne, e-mailom), nebude sa na jeho ponuku prihliadať.

1. **Termín predkladania ponúk a harmonogram súťaže**

**1. kolo:** **Vstupné kolo, obhliadky, kolo otázok a odpovedí**

od 12.05.2025 11:00 do 21.05.2025 do 10:00

obhliadka : individuálne

lehota na predkladanie ponúk: **21.05.2025 do 10:00**

**2. kolo: Aukčné kolo 21.05.2025 10:00**

1. **Doplnenie, zmena a odvolanie ponuky**

Účastník môže predloženú ponuku dodatočne doplniť, zmeniť alebo odvolať do uplynutia lehoty podľa bodu 9.1

1. **Preskúmanie ponúk**

Obstarávateľ preskúma, či všetky ponuky spĺňajú požiadavky obstarávateľa a rozhodne, či ponuka:

* obsahuje všetky náležitosti určené v bode 7 tejto časti súťažných podkladov,
* zodpovedá ďalším pokynom a náležitostiam uvedeným v týchto súťažných podkladoch a vo výzve k súťaži.

Platnou ponukou je ponuka, ktorá vyhovuje všetkým požiadavkám a špecifikáciám podľa týchto súťažných podkladov a výzvy k súťaži a zároveň neobsahuje žiadne obmedzenia alebo výhrady, ktoré sú v rozpore s uvedenými požiadavkami. Ostatné ponuky budú zo súťaže vylúčené.

1. **Vysvetľovanie ponúk**

Obstarávateľ môže požiadať elektronicky prostredníctvom modulu „NIPPON“ alebo mailom účastníkov o písomné vysvetlenie ponúk. Nesmie však vyzývať ani prijať ponuku účastníka na zmenu, ktorou by sa ponuka zvýhodnila.

Obstarávateľ vylúči ponuku účastníka z procesu vyhodnocovania:

ak neuzná vysvetlenie návrhu ceny alebo vysvetlenie ponuky za dostatočné alebo

ak účastník neposkytne vysvetlenie návrhu ceny alebo vysvetlenie ponuky v lehote určenej obstarávateľom.

Účastník bude upovedomený o vylúčení jeho ponuky s uvedením dôvodu vylúčenia elektronicky prostredníctvom modulu „NIPPON“.

1. **Vyhodnotenie ponúk**

Obstarávateľ hodnotí tie ponuky, ktoré neboli podľa bodu 11 a 12 zo súťaže vylúčené.

Pri vyhodnocovaní ponúk postupuje Obstarávateľ len podľa kritéria na vyhodnotenie ponúk súťaže a spôsobom určeným v ČASŤ 2 – KRITÉRIA NA VYHODNOTENIE PONÚK

1. **Platnosť ponuky**

Lehota viazanosti ponúk je stanovená **do 30.09.2025.**

1. **Práva obstarávateľa**

Obstarávateľ si vyhradzuje právo:

* v priebehu súťažnej lehoty zmeniť, spresniť, alebo doplniť podmienky zadania, a to písomne vo vzťahu k všetkým účastníkom rovnako,
* súťaž zrušiť,
* odmietnuť všetky ponuky a neuzavrieť zmluvu so žiadnym z účastníkov,
* ďalej rokovať s účastníkmi o ponukovej cene a ďalších podmienkach ponuky,

**ČASŤ 2 – KRITÉRIA NA VYHODNOTENIE PONÚK**

Jediným kritériom na vyhodnotenie ponúk je najnižšia cena za dodanie predmetu obstarávania vyjadrená v eurách, s uvedením ceny bez DPH vypočítaná podľa časti 4 – Spôsob určenia ceny. Poradie účastníkov sa určí v aukčnom kole „NIPPON“ aukcie. Úspešný bude ten účastník, ktorý požaduje za dodanie predmetu obstarávania najnižšiu cenu.

**ČASŤ 3 – OPIS PREDMETU ZÁKAZKY**

Predmet zákazky je vypracovanie:

1. Geodetické zameranie TN EBO-Trnava (bod 230 až bod 537) – domeranie 5486m

2. Zjednodušená PD v stupni DSP vrátane rozpočtu prikladaná k žiadosti o nenávratný finančný príspevok z modernizačného fondu (ďalej len PD pre MOF)

3. Autorský dozor v rozsahu maximálne 80 hod Zhotoviteľ bude vykonávať odborný autorský dohľad počas realizácie diela v čase a v rozsahu podľa požiadavky objednávateľa. Rozsah výkonu odborného autorského dohľadu (ďalej aj „AD“) bude vzájomne odsúhlasený protokolom a potvrdený zmluvnými stranami v denníku AD. Celkový rozsah AD v zmysle tejto zmluvy nesmie prekročiť 80 hodín.

Predmetom zjednodušenej PD pre MOF vyššie uvedenej zákazky bude výmena starých tepelných izolácií a oplechovania potrubného rozvodu tepelného napájača EBO-Trnava na úseku medzi bodmi 230 a 537 v dĺžke 5486m, o dimenzií potrubia 2xDN700, vrátane výmeny 26-tich upchávkových kompenzátorov.

Zjednodušená PD pre MOF musí obsahovať minimálne:

 Sprievodnú správu

 Celkovú situáciu stavby

 Situácia vlastníckych vzťahov

 Technickú špecifikáciu kompenzátorov

 Technický popis výmeny kompenzátorov vrátane technologickej aj stavebnej časti

 Vzorový výpočet očakávanej teplotnej dilatácie kompenzátora v závislosti na teplotných parametroch v čase opravy

 Výpočet súčasných tepelných strát horúcovodného potrubia

 Výpočet tepelných strát horúcovodného potrubia po výmene izolácií

 Rozsah technického (laserového) zamerania súosovosti potrubí v mieste kompenzátorov

 Technický popis a špecifikáciu dodávok izolácií a izolatérskych prác (očistenie potrubia, oprava náterov, výmena izolácie a vonkajšie oplechovanie)

 Maximálne náklady, v členení nákladov na projektové práce, dodávku a montáž so zohľadnením prác v teréne s obmedzenou dostupnosťou k napájaču, tak aby boli obhájiteľné a použiteľné v žiadosti pre MOF

**Spôsob a forma odovzdanej dokumentácie**

1. dokladová časť - zápisy zo vstupnej, priebežnej a záverečnej konzultácií, zápisy účastníkmi dotknutých organizácií počas prác na PD, prípadne záznamy z rokovaní s príslušnými orgánmi štátnej správy.
2. obsah PD vo všetkých stupňoch v tlačenej forme v (6-tich vyhotoveniach )s rovnakým obsahom ako v digitálnej forme na 2 ks CD resp. USB kľúč (výkresy v jednom z nasledovných formátov: \*dwg a dokumenty vo formáte \*.pdf, \*.doc, \*.xls ): obsah PD, technická správa a technická špecifikácia, zoznamy rozpočet, výkaz – výmer (súpis použitého materiálu a prác).

**TECHNICKÝ POPIS SYSTÉMU TN EBO-TRNAVA**

Spoločnosť MH teplárenský holding, a.s., závod Trnava (ďalej aj „MHTH TT“) zabezpečuje dodávku tepla pre priemysel, verejný sektor aj  domácnosti  na  území  mesta Trnavy. Hlavným zdrojom  tepla je jadrová elektráreň   Jaslovské Bohunice ( EBO), ktorá je vo vlastníctve spoločnosti Slovenské elektrárne, a.s. a od mesta je vzdialená 16 kilometrov.

Systém CZT EBO-Trnava je integrálnou časťou sústavy tepelných napájačov EBO-Trnava-Hlohovec s významnými prípojkami pre Javys, a.s. a obec Jaslovské Bohunice.

Dĺžka kostrového napájača od centrálneho merača tepla na výstupe z EBO po OST na Coburgovej ulici je 24,8 km, ide potrubie dimenzie DN700 a DN600. (obr.1 – vyznačené modrou farbou). Z toho nadzemná časť je 17,1 km a podzemná časť v kanálovom prevedení je 7,7 km. Celý primárny rozvod je v majetku MHTH okrem: prípojka JAVYS, SCZT Hlohovec a prípojka obec Jaslovské Bohunice ( obr. 2)

Hrúbka tepelnej izolácie na prívodnej vetve v hrúbke 200 mm. Izolácia je tvorená dvomi vrstvami minerálnej vlny s hliníkovou fóliou 2 x 100 mm ALNOBASIL.

Hrúbka tepelnej izolácie na vratnej vetve v hrúbke 140 mm. Izolácia je tvorená dvomi vrstvami minerálnej vlny s hliníkovou fóliou 2 x 70 mm ALNOBASIL.

Oplechovanie tepelnej izolácie je realizované pozinkovaným plechom hrúbky 0,8 mm, povrch je opatrený základným a vrchným náterom.

Schéma kostrového napájača je vyznačená modrou farbou v celkovej dĺžke 24,8 km

zvýraznenou žltou farbou je vyznačený dotknutý úsek opravy v dĺžke 5486 m



Obrázok, na ktorom je text, mapa, diagram, atlas

Automaticky generovaný popis



**Technické údaje horúcovodu:**

Teplotný spád vo vykurovacom období 130/50 °C, ekvitermická regulácia, te = -11 °C

Teplotný spád mimo vykurovacieho obdobia 70°C /max. 40°C

Max. prevádzkový tlak 2,0 MPa

Konštrukčný tlak 2,5 MPa

Konštrukčná teplota 130 °C

Diferenčný tlak na vstupe do OST Minimálne 100 kPa

Maximálne 400 kPa

(podľa lokality sa môže líšiť, potvrdí MHTH závod TT)

Minimálny pg vratného potrubia 0,5 MPa

**Technický stav kostrového napájača**

Technický stav tepelného napájača je udržiavaný v čo najlepšom stave v rámci možností finančného krytia podľa plánu opráv.

Obr. lokálne opravy tepelných izolácií

Obrázok, na ktorom je exteriér, nebo, tráva, píšťala

Automaticky generovaný popis

Obr. opravy náteru povrchov TN v roku 2024:

Obrázok, na ktorom je tráva, exteriér, nebo, rastlina

Automaticky generovaný popisObrázok, na ktorom je píšťala, valec, kov, špinavý

Automaticky generovaný popis

Prevedená oprava mazacích lisov osových kompenzátorov DN 700 na kostrovom napájači medzi TT - EBO. Mazacie lisy boli vyčistené, vymenené tesniace O -krúžky a naplnené mazacím tukom LUKOSAN 11.

Na kostrovom napájači sa nachádza 78 osových upchávkových kompenzátorov. Tieto sú plne funkčné, avšak sú po životnosti. Od r. 2012 bolo vymenených 10 ks. / oprava sa realizuje osadením úplne nového kompenzátora). Oprava posledného obojstranného osového kompenzátora DN 600 bola realizovaná v r.2023

Obr. obojstranný osový kompenzátor

Obrázok, na ktorom je exteriér, nebo, hrdza, píšťala

Automaticky generovaný popis

TEPELNÉ STRATY NAPÁJAČA

Prehľadová tabuľka strát tepla:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Straty tepla v celej CZT v Trnave (kWh) | | |  |  |  |  |  |  |
|  |  |  |  |  |  |  |  |  |
|  | 2021 abs.hodnota | % | 2022 abs.hodnota | % | 2023 abs.hodnota | % | 2024 abs.hodnota | % |
| Január | 3 431 458 | 7,64 | 3 277 230 | 7,48 | 3 246 749 | 8,30 | 3 336 393 | 7,44 |
| Február | 2 469 852 | 6,27 | 2 803 098 | 8,35 | 2 851 202 | 7,85 | 2 586 978 | 9,08 |
| Marec | 2 772 294 | 7,98 | 2 971 774 | 8,71 | 2 972 182 | 10,02 | 3 129 202 | 11,61 |
| Apríl | 3 094 804 | 11,88 | 2 737 813 | 11,19 | 2 801 031 | 11,62 | 2 522 041 | 14,54 |
| Máj | 2 343 492 | 15,11 | 2 333 429 | 26,64 | 2 292 506 | 17,56 | 2 472 654 | 27,61 |
| Jún | 2 102 416 | 31,21 | 2 130 521 | 31,66 | 2 179 806 | 30,69 | 2 342 382 | 33,82 |
| Júl | 1 769 152 | 29,24 | 1 955 961 | 31,69 | 1 845 344 | 30,10 | 2 028 959 | 33,43 |
| August | 2 266 157 | 32,70 | 2 158 825 | 34,69 | 2 314 901 | 33,67 | 2 144 840 | 34,46 |
| September | 2 268 408 | 26,21 | 2 456 411 | 22,73 | 2 080 075 | 30,83 | 2 361 831 | 26,8 |
| Október | 2 813 210 | 12,09 | 2 580 649 | 14,52 | 2 605 695 | 17,17 | 2 682 304 | 12,97 |
| November | 3 343 622 | 10,06 | 3 177 339 | 10,61 | 3 479 670 | 10,96 | 3 540 556 | 9,8 |
| December | 3 302 714 | 7,64 | 3 155 945 | 7,59 | 3 648 041 | 8,53 | 4 344 825 | 9,98 |
| Spolu | 31 977 579 | 11,08 | 31 738 995 | 12,03 | 32 317 202 | 12,49 | 33 492 965 | 13,14 |

Prevádzkové skúsenosti

Ak porovnáme teploty médiá na výstupe z EBO s teplotou na prečerpávacej stanici tepla ( nachádza sa 1,5 km od mesta Trnava) zistíme, že pokles teploty obehovej vody je v rozpätí od 0,8°C po 1,2°C v letných mesiacoch, kedy je transportný čas tepla 12 až 16 hodín. Teplota obehovej vody je 70°C

V zimných mesiacoch je pokles teploty taktiež 0,8°C-1,2°C, kedy je transportný čas tepla od 5 až 7 hodín pri maximálnej teplote obehovej vody 118°C.

Môžu sa však vyskytnúť lokálne úseky, kde by mohla byť izolácia narušená hlodavcami, alebo inými príčinami ( prihrnutá zemina k izolácií, vandalizmus, autonehoda a pod., ).

Tepelné straty v závode TT je možné postupne znižovať pripájaním ďalších odberateľov ( cena tepla je veľmi priaznivá – je rozpracovaných viacero projektov, ktoré rieši obchod).

Ďalšou možnosťou je optimalizovať ekvitermickú krivku. Túto krivku sa pri prevádzkovaní snažíme optimalizovať v maximálnej miere. Avšak dodávateľ EBO nás dôrazne upozornil na dodržiavanie zmluvy o dodávke tepla, ktorej súčasťou je aj ekvitermická krivka.

**ČASŤ 4 - SPÔSOB URČENIA CENY**

Cena za obstarávanú zákazku bude stanovená v zmysle zákona NR SR č.18/1996 Z. z. o cenách v znení neskorších predpisov, vyhlášky MF SR č.87/1996 Z. z., ktorou sa vykonáva zákon NR SR č.18/1996 Z. z. o cenách v znení neskorších predpisov.

Celková cena bude zahŕňať všetky náklady a výdavky, ktoré môžu súvisieť s úplnou realizáciou diela vrátane dopravných nákladov, a ďalších nákladov súvisiacich s dodaním predmetu zákazky, t. j. skúšky, likvidácia odpadov, licenčné poplatky, poplatky za vybavenie certifikátov a osvedčení, resp. iných ciel a daní podľa Incoterms DDP Trnava

**Predmetom "NIPPON" sú tieto položky:**

|  |  |  |  |
| --- | --- | --- | --- |
| **P. Č.** | **NÁZOV POLOŽKY** | **MJ** | **MNOŽSTVO** |
| 001. | **DSP v rozsahu pre NFP MOF pre opravu izolácií horúcovodu 2xDN700 TN EBO – Trnava**  *Bližšia špecifikácia položky:* Predmet zákazky je vypracovanie: 1. Geodetické zameranie TN EBO-Trnava (bod 230 až bod 537) – domeranie 5486m 2. Zjednodušená PD v stupni DSP vrátane rozpočtu prikladaná k žiadosti o nenávratný finančný príspevok z modernizačného fondu (ďalej len PD pre MOF) 3. Autorský dozor v rozsahu maximálne 80 hod Zhotoviteľ bude vykonávať odborný autorský dohľad počas realizácie diela v čase a v rozsahu podľa požiadavky objednávateľa. Rozsah výkonu odborného autorského dohľadu (ďalej aj „AD“) bude vzájomne odsúhlasený protokolom a potvrdený zmluvnými stranami v denníku AD. Celkový rozsah AD v zmysle tejto zmluvy nesmie prekročiť 80 hodín. | súbor | 1.00 |

V čase vymedzenom pre **Aukčné kolo máte možnosť prijať aktuálny dopyt tým, že odkliknete tlačidlo AKCEPTUJEM a Akceptáciu ďalej potvrdíte v novo otvorenom okne stlačením tlačidla OK**.**V prípade, že Akceptáciu aktuálneho dopytu neuskutočníte, potom pre vás Aukčné kolo končí a ďalej už nie je možné pokračovať.**  
V prípade potreby bližšej špecifikácie sa, prosím, obráťte na vyhlasovateľa.

**PRIEBEH**  
  
Výberové konanie prebehne formou "NIPPON". Po prihlásení účastníka do výberového konania mu bude odoslaný desaťmiestny prístupový kľúč.  
  
**Vstupné kolo  
12.05.2025 11:00** bude sprístupnený eAukčný portál na prihlásenie, pričom každý účastník vidí len Vyvolávaciu cenu. Žiadne iné zmeny v tomto kole nie sú povolené. **Aukčné kolo  
21.05.2025 10:00** bude Aukčné kolo otvorené a všetkým účastníkom sa zobrazí vyvolávacia

cena **35 000.00 EUR** a následne potom aktuálny dopyt, interval zmeny **1 min.**, krok zmeny **1 000.00 EUR** a čas do zmeny ponuky. V čase vymedzenom do konca prebiehajúceho kroku, kedy má dôjsť k ďalšej zmene, máte možnosť prijať aktuálny dopyt tým, že kliknete na tlačidlo **AKCEPTUJEM** a **Akceptáciu** potvrdíte v novo otvorenom okne stlačením tlačidla OK. V prípade, že **Akceptáciu** aktuálneho dopytu neuskutočníte, potom pre vás Aukčné kolo končí a ďalej už nie je možné pokračovať.

**NÁVOD**

**TECHNICKÉ NÁROKY**

Váš počítač musí byť pripojený na Internet. Pre bezproblémovú účasť v elektronickej aukcii je nutné mať v počítači nainštalovaný jeden z podporovaných webových prehliadačov:

- Mozilla Firefox 13.0 a vyššia (http://firefox.com)

- Google Chrome (http://google.com/chrome)

- Microsoft Edge (https://www.microsoft.com/edge)

V internetovom prehliadači je nutné povoliť vyskakovacie okná, javascript a mať zapnuté cookies. Návod na zapnutie cookies je k dispozícii na internetovej adrese http://proebiz.com/sk/podpora.

**AKO SA PRIHLÁSITE DO "NIPPON"**

V sekcii PRIHLÁŠKA tejto pozvánky kliknite na TU. Dostanete sa do Prihlášky. Tu potvrďte súhlas s Pravidlami, vyplňte požadované údaje a prihlášku odošlite. Týmto ste prihlásení do elektronického výberového konania.

Súčasťou prihlášky je zvolenie prístupového mena a hesla (min. dĺžka prístupového mena aj hesla je 8 znakov). Pomocou týchto údajov môžete následne (po doručení kľúča) vstúpiť do eAukčnej siene. Odporúčame vám zvoliť si zapamätateľné meno aj heslo. V prístupových údajoch nepoužívajte, prosím, medzery, diakritické znamienka, ani špeciálne znaky.

Svoje prihlasovacie údaje si zapamätajte!

**AKO VSTÚPIŤ DO eAUKČNEJ SIENE**

Pre vstup do eAukčnej siene použite internetový odkaz (adresu) v časti POZVÁNKA tejto pozvánky. Kliknutím na ňu sa vám otvorí internetový prehliadač na adrese eAukčnej siene vyhlasovateľa. Bude potrebné zadať prístupové údaje (meno, heslo – zvolíte si sami v prihláške a kľúč – bude vám doručený e-mailom po vyplnení prihlášky). Pokiaľ tieto údaje zadáte správne (heslo aj kľúč sú skryté), prebehne autentifikácia a otvorí sa vám eAukčná sieň. Desaťmiestny kľúč možno kopírovať (napr. pomocou kláves Ctrl+C) z e-mailu a následne vložiť do príslušného políčka (Ctrl+V). Do eAukčnej siene sa nedá vstúpiť pred začiatkom eAukcie (začiatkom býva obvykle Vstupné kolo).

V prípade akýchkoľvek komplikácií kontaktujte, prosím, administrátora. Kontakt na neho nájdete v časti KONTAKTY.

**AKO SA Z eAUKČNEJ SIENE ODHLÁSIŤ**

Odhlásenie vykonáte pomocou tlačidla LOGOUT, ktoré sa nachádza v pravom hornom rohu eAukčnej siene. Pokiaľ odhlásenie uskutočníte zatvorením okna internetového prehliadača, do eAukčnej siene sa bude možné znovu prihlásiť až za 20 s.

**ČO MÔŽETE VO VSTUPNOM KOLE**

Vstupné kolo slúži na prihlásenie. Sústreďte sa tiež na čas. Ten sa mení obvykle v rozmedzí 3 - 5 sekúnd. Pokiaľ sa tak nedeje, pravdepodobne máte prerušené spojenie a bude potrebné sa do eAukčnej siene znovu prihlásiť.

**ČO MÔŽETE V AUKČNOM KOLE**

V Aukčnom kole v nastavených časových intervaloch dochádza k zmenám cenovej ponuky o vopred určený krok. V čase vymedzenom do konca prebiehajúceho kroku, kedy má dôjsť k ďalšej zmene, máte možnosť prijať aktuálnu cenovú ponuku tým, že odkliknete tlačidlo AKCEPTUJEM a Akceptáciu potvrdíte v novo otvorenom okne stlačením tlačidla OK. V prípade, že Akceptáciu aktuálneho dopytu neuskutočníte, potom pre vás Aukčné kolo končí a ďalej už nie je možné pokračovať.

V priebehu on-line výberového konania prosím sledujte:

čas - jeho zmena potvrdzuje váš kontakt s eAukčným systémom.

V prípade, že sa čas zastaví, stlačte klávesu F5 pre obnovenie zobrazenia siene.

komunikácia s administrátorom - nástroj pre komunikáciu s administrátorom. Tu môžete komunikovať s administrátorom a prijímať jeho správy.

Celý priebeh on-line výberového konania od odoslania pozvánok až po ukončenie je zaprotokolovaný do histórie. Všetky vykonané operácie sú zaznamenávané s presnosťou na sekundy.

Z technickej podstaty fungovania internetových systémov neodporúčame čakať s vkladaním cien v eAukčnej sieni na posledné sekundy prebiehajúceho kola. Takto zadané hodnoty nemusia dôjsť včas k serverovým systémom - napr. z dôvodu spomalenia internetového pripojenia, oneskorenej odozve webového prehliadača, resp. operačného systému. Môže sa teda stať, že ponuky v posledných 5-tich sekundách nemusia byť systémom bezvýhradne prijaté (akceptované).

**V PRÍPADE TECHNICKÝCH PROBLÉMOV V PRIEBEHU ON-LINE VÝBEROVÉHO KONANIA SA OBRACAJTE NA ADMINISTRÁTORA Peter Dojčan +421 907 703062 /** [**peter.dojcan@mhth.sk**](mailto:peter.dojcan@mhth.sk)

**ČASŤ 5 – OBCHODNÉ PODMIENKY**

Zmluvné podmienky realizácie predmetu zákazky sú podrobne stanovené v všeobecné-zmluvne-podmienky-pre-nákup mhth 062023

**ČASŤ 6 - PRÍLOHY**

príloha č. 1 - Čestné vyhlásenie účastníka

príloha č. 2 – vseobecne-zmluvne-podmienky-pre-nakup mhth 062023

Príloha č. 3 – Otázky\_a\_odpovede

Príloha č. 4 – Príloha č. 1 CP HZS